

PROJEKTS uz 13.12.2023.

vēlamais datums izskatīšanai: Attīstības komitejā 13.12.2023.

domē: 28.12.2023.

sagatavotājs: Miķelis Cinis

ziņotājs: Miķelis Cinis

 LĒMUMS

Ādažos, Ādažu novadā

2023.gada 28.decembrī **Nr.**«DOKREGNUMURS»

**Par detālplānojuma izstrādes uzsākšanu īpašumā "Freimaņu Strēlnieki", Birzniekos**

Ādažu novada pašvaldība izskatīja Vārds Uzvārds (adrese: adrese, turpmāk - Iesniedzēja) 15.11.2023. iesniegumu (reģistrēts 15.11.2023., reģistrācijas Nr. ĀNP/1-11-1/23/6232) ar lūgumu atļaut izstrādāt detālplānojumu nekustamā īpašuma “Freimaņu Strēlnieki”(kadastra Nr. 8044 004 0111) zemes vienībai "Freimaņu Strēlnieki", Birznieki, Ādažu pag., Ādažu nov., ar kadastra apzīmējumu 8044 004 0641, ar mērķi pamatot degvielas uzpildes stacijas būvniecību un jauna ceļa pieslēguma izveidi valsts vietējam autoceļam V45 “Pievedceļš Gaujas tiltam”.

Izvērtējot iesniegumu un ar to saistītos apstākļus, konstatēts:

1. nekustamais īpašums “Freimaņu Strēlnieki” ar kadastra Nr. 8044 004 0111 (turpmāk – Īpašums) sastāv no zemes vienības ar kadastra apzīmējumu 8044 004 0641, 10.4484 ha platībā un 2 būvēm ar kadastra apzīmējumiem 80440040111001 un 80440040111002, un ir ierakstīts Ādažu pagasta zemesgrāmatas nodalījumā Nr.100000191789 uz Iesniedzējas vārda;
2. saskaņā ar Ādažu novada teritorijas plānojumu (apstiprināts ar Ādažu novada pašvaldība domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu”, un 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74), Īpašums atrodas Lauksaimniecības teritorijā (L), Transporta infrastruktūras teritorijā (TR), Ūdeņu teritorijā (Ū), kā arī teritorijās ar īpašiem noteikumiem - Polderu sateces baseinu teritorijā (TIN11) un Baltezera rietumu apvedceļa būvniecībai un valsts galvenā autoceļa A1 Rīga (Baltezers) - Igaunijas robeža (Ainaži) attīstībai rezervētā teritorijā (TIN7).

Pamatojoties uz:

* 1. Pašvaldību likuma 4.panta pirmās daļas 15.punktu un 10.panta pirmās daļas 21.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
	2. Teritorijas attīstības plānošanas likuma 12.panta pirmo daļu, kas noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
	3. Teritorijas attīstības plānošanas likuma 13.panta trešo daļu, kas noteic, ka ja detālplānojuma ierosinātājs nav attiecīgā vietējā pašvaldība, to izstrādi un īstenošanu finansē ierosinātājs, par to noslēdzot līgumu ar vietējo pašvaldību;
	4. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 39.punktu, kas, cita starp, noteic, ka detālplānojumu izstrādā, teritorijas plānojumā vai lokālplānojumā noteiktajos gadījumos; ja paredzēts būvēt ceļa pievienojumu valsts un pašvaldību autoceļam un vietējās pašvaldības teritorijas plānojumā, lokālplānojumā, transporta attīstības plānā vai tematiskajā plānojumā nav atrisināta piekļuve vienam vai vairākiem zemes īpašumiem;
	5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 98.punktu, kas noteic, ka pašvaldība pieņem lēmumu par detālplānojuma izstrādes uzsākšanu, apstiprina darba uzdevumu un izstrādes vadītāju vai noraida iesniegumu, sniedzot atbilstošu pamatojumu;
	6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 105.punktu, kas noteic, ka četru nedēļu laikā pēc lēmuma par detālplānojuma izstrādes uzsākšanu pieņemšanas izstrādes vadītājs tiem detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju, nosūta paziņojumu par detālplānojuma izstrādi,
	7. Ādažu novada teritorijas plānojuma Teritorijas izmantošanas un apbūves noteikumu 906.punktu, kas noteic, ka Lauksaimniecības teritorijā (L) degvielas uzpildes stacijas atļautas atsevišķā zemes vienībā un pamatojot ar detālplānojumu,

kā arī ņemot vērā, ka jautājums tika izskatīts un atbalstīts Attīstības komitejā 13.12.2023., Ādažu novada pašvaldības dome

NOLEMJ:

1. Uzsākt detālplānojuma izstrādi nekustamā īpašuma “Freimaņu Strēlnieki” zemes vienībai ar kadastra apzīmējumu 8044 004 0641, ar mērķi pamatot degvielas uzpildes stacijas būvniecību un jauna ceļa pieslēguma izveidi valsts vietējam autoceļam V45 “Pievedceļš Gaujas tiltam”.
2. Par detālplānojuma izstrādes vadītāju apstiprināt Ādažu novada teritorijas plānotāju Miķeli Cini.
3. Apstiprināt darba uzdevumu detālplānojuma izstrādei nekustamā īpašuma “Freimaņu Strēlnieki” zemes vienībai ar kadastra apzīmējumu 8044 004 0641 (1.pielikums ).
4. Apstiprināt detālplānojuma teritorijas robežu (2.pielikums ).
5. Noslēgt līgumu par detālplānojuma izstrādi un finansēšanu ar detālplānojuma ierosinātāju un izstrādātāju (3.pielikums ).
6. Lēmumu par detālplānojuma izstrādes uzsākšanu publicēt Teritorijas attīstības plānošanas informācijas sistēmā, pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Vēstis”.
7. Detālplānojuma izstrādes vadītājam četru nedēļu laikā pēc lēmuma pieņemšanas nosūtīt paziņojumu par detālplānojuma izstrādes uzsākšanu nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju.
8. Par lēmuma izpildi atbild Teritorijas plānošanas nodaļa.
9. Par lēmuma izpildes kontroli atbild pašvaldības izpilddirektora vietniece.
10. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums detālplānojuma izstrādei.
2. Detālplānojuma teritorijas robeža.
3. Līguma projekts par detālplānojuma izstrādi un finansēšanu.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.:@

IDV:@

M.Cinis, 26247571